Тази война започва, когато френският принц Филип д'Анжу става испански крал. С това не са съгласни Австрия, Англия и Холандия (Съединените провинции). Марсен получава специалната задача да придружи Филип до Мадрид като негов съветник и настойник. Остава с него до края на 1702 г., но след това Луи ХІV го изпраща на рейнския фронт. С това идва времето да командва цели армии и да е сред ключовите френски военачалници. През 1703 г. той напредва към Бавария, където с курфюрста Максимилиан II Емануел подготвят поход към Виена. Опасността кара английския генерал Марлборо и австрийския Евгений Савойски да пристигнат на мястото с армиите си и на 13 август 1704 г. да разгромят французите (битката при Бленхайм). Марсен показва пълна неспособност да се сработи с другия френски маршал – Камий дьо Талар. Талар загива, а Марсен отстъпва с хората си в безпорядък.